11.2.2005 Den Europæiske Unions Tidende L 39/17 KOMMISSIONENS FORORDNING (EF) Nr. 222/2005 af 10. februar 2005 om ændring af forordning (EF) nr. 1943/2003 for så vidt angår vekselkursen for iværksættelse af støtte til producentsammenslutninger, der er foreløbigt anerkendt i sektoren for frugt og grøntsager KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1), særlig artikel 48, og ud fra følgende betragtninger: (1) I artikel 3, stk. 2, i Kommissionens forordning (EF) nr. 1943/2003 af 3. november 2003 om gennemførelsesbe- stemmelser til Rådets forordning (EF) nr. 2200/96 for så vidt angår støtte til foreløbigt anerkendte producentsam- menslutninger (?) er der fastsat beregningsparametre og lofter over den støtte, der er omhandlet i artikel 14, stk. 2, litra a), i forordning (EF) nr. 2200/96. Disse para- metre og lofter er ikke beløb, der betales eller opkræves. Artikel 2 og 3 i Rådets forordning (EF) nr. 2799/98 af 15. december 1998 om den agromonetære ordning for euroen (?) gælder derfor ikke for dem. (2) — Disse parametre og lofter gælder for hver støtterate som omhandlet i artikel 3, stk. 2, første afsnit, litra d), i forordning (EF) nr. 1943/2003. For at udtrykke dem i national valuta for ikke-deltagende medlemsstater som defineret i artikel 1 i forordning (EF) nr. 2799/98 bør den vekselkurs, der gælder på den første dag i den periode, som støtten ydes for, anvendes. (3) — Forordning (EF) nr. 1943/2003 bør ændres i overens- stemmelse hermed. (4) — Foranstaltningerne i denne forordning er i overensstem- melse med udtalelse fra Forvaltningskomitéen for Friske Frugter og Grøntsager — UDSTEDT FØLGENDE FORORDNING: Artikel 1 I artikel 3 i forordning (EF) nr. 1943/2003 indsættes som stk. 3: »3. — Vekselkursen for beløbene i euro som omhandlet i stk. 2 er den sidste vekselkurs, som Den Europæiske Centralbank offentliggør inden den første dag i den periode, som den pågældende støtte ydes for.« Artikel 2 Denne forordning træder i kraft på tredjedagen efter offentlig- gørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 10. februar 2005. (1) EFT L 297 af 21.11.1996, s. 1. Senest ændret ved Kommissionens forordning (EF) nr. 47/2003 (EFT L 7 af 11.1.2003, s. 64). (?) EUT L 286 af 4.11.2003, s. 5. Ændret ved forordning (EF) nr. 2113/2004 (EUT L 366 af 11.12.2004, s. 10). () EFT L 349 af 24.12.1998, s. 1. På Kommissionens vegne Mariann FISCHER BOEL Medlem af Kommissionen